רחל גרוסמן

רחל גרוסמן (נולדה ב-1972) היא נוירוכירורגית ישראלית, פרופסור באוניברסיטת תל אביב, מנהלת את המרכז לגידולי מוח וסגנית מנהל המחלקה הנוירוכירורוגית בבית החולים רמב"ם.

== ביוגרפיה ==
רחל גרוסמן נולדה וגדלה בפרדס חנה. סבה שעלה מאודסה היה ממקימי פרדס חנה והמוכתר הראשון שלה. סבתה הייתה חברה בארגון ניל"י. מצד אמה היא נצר למשפחת שלוש שהקימה את העיר תל אביב, וכן לאר"י הקדוש.

גרוסמן למדה לימודי רפואה בפקולטה לרפואה ע"ש סאקלר באוניברסיטת תל אביב. לאחר מכן ביצעה פוסט דוקטורט מחקרי בתחום מדעי המוח באוניברסיטת ברקלי, בארצות הברית.

גרוסמן התמחתה בנוירוכירורגיה במרכז הרפואי ע"ש שיבא בתל-השומר ולאחר מכן ביצעה תת-התמחות בתחום גידולי המוח בבית החולים ג'ונס הופקינס בבולטימור, ארצות הברית, ובמרכז הרפואי UCSF בקליפורניה, ארצות הברית.

לאחר מכן, חזרה לישראל והחלה לעבוד כרופאה בכירה וכסגנית מנהלת של המחלקה הנוירוכירורגית במרכז הרפואי תל- אביב (איכילוב).

בדצמבר 2020 מונתה לפרופסור באוניברסיטת תל אביב.<ref></ref>

החל מ-2023 גרוסמן מנהלת את המרכז לגידולי מח ומשמשת סגנית מנהל המחלקה הנוירוכירורוגית בבית החולים רמב"ם.<ref></ref>

ב-2023 הופיעה בסדרת הטלוויזיה "מנתחים" של כאן 11.

== מחקרים ועבודה ניתוחית ==
גרוסמן פרסמה כ־70 מאמרים בספרות המדעית הבינלאומית, וכן כתבה פרקים בספרים. היא מובילה מספר רב של מחקרים קליניים ייחודיים בתחום גידולי המוח ומחקרי מעבדה ומקיימת שיתופי פעולה עם מרכזי מחקר בישראל, באירופה ובארצות הברית. גרוסמן עורכת בעיתונים מובילים בתחום גידולי המוח ומרצה בכנסים בינלאומיים.

גרוסמן עוסקת בניתוחים מיקרוכירורגיים מורכבים להסרת גידולים מוחיים שפירים וממאירים. עיקר התמחותה היא בניתוחים הדורשים שימוש בטכנולוגיות מיקרוכירורגיות וניטור מתקדמות, כולל ניתוחים במצב עירות, שמטרתם שימור תפקודי שפה ותפקודים קוגניטיביים של החולים, על מנת למנוע פגיעות נוירולוגיות. בנוסף היא עוסקת בניתוחים אנדוסקופיים המבוצעים דרך האף (טרנס ספנוידלי) להסרת גידולי היפופיזה (בלוטת יותרת המוח) והסרת גידולי מוחיים הממוקמים בבסיס הגולגולת.<ref></ref>

== חיים אישיים ==
נשואה לאיש העסקים גדעון אליהו ואם לתאומים.

== חברות באגודות מקצועיות ==
* ההסתדרות הרפואית
* האיגוד הישראלי לנוירוכירורגיה
* הקונגרס האמריקאי לנוירוכירורגיה (CNS)
* האיגוד האמריקאי לנוירוכירורגיה (AANS)
* האיגוד האמריקאי לנוירו-אונקולוגיה (SNO)
* האיגוד האירופאי לנוירוכירורגיה (EANS)
* האיגוד האירופאי לנוירואונקולוגי (EANO)
* חברה בוועדה בתחום גידולי המוח הארופאי (TUMOR SECTION)

== פרסים ==
* 2008 פרס מטעם חברת ג'ונסון אנד ג'ונסון והחברה הישראלית לנוירוכירורגיה, לעבודת מחקר מצטיינת.
* 2008 מלגת השתלמות בנוירו-אונקולוגיה ע'ש קלייר ועמנואל רוזנבלט.
* 2009 פרס מטעם ארגון הנוירוכירורגיה האמריקאי (AANS/CNS) וחברת BrainLAB על הצעת מחקר מצטיינת בתחום גידולי מוח ממאירים.
* 2013, 2022 מענק מחקר מטעם האגודה למלחמה בסרטן בנושא שימור תפקודים חיוניים במהלך ניתוחי מוח.
* 2015 פרס הוקרה על קידום המחקר במרכז הרפואי תל אביב.
* 2016 פרס הצטיינות דיקאן בהוראת סטודנטים לרפואה.
* 2021 פרס מטעם האיגוד הנוירוכירורוגי האמריקאי (CNS Congress of Neurological Surgeons) על עבודת מחקר מצטיינת.

== קישורים חיצוניים ==
* 
* [https://www.rambam.org.il/departmentsandclinics/surgicaldivision/neurosurgery/neurosurgery-team/rachel-grossman.aspx פרופ' רחל גרוסמן] באתר של רמב"ם
* 
* 
* 
* [https://www.youtube.com/watch?v=BXS5QvqRRts שלושה שיודעים | רופאות משיגות תוצאות טובות יותר מעמיתיהן הגברים] - פרופ׳ רחל גרוסמן - פודקאסט - 11 בספט׳ 2023
* מירי בן-דוד ליוי, [https://www.ynet.co.il/health/article/h1l2ssdh6 מנתחת המוח שמטיסה דאונים: "ממוקדת מטרה ואמביציה בכל התחומים"], ynet, 6 במרץ 2024

== הערות שוליים ==

קטגוריה:כירורגיות ישראליות
קטגוריה:נוירוכירורגים ישראלים
קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל רמב"ם - הקריה הרפואית לבריאות האדם
קטגוריה:סגל אוניברסיטת תל אביב: רפואה
קטגוריה:ישראליות שנולדו ב-1972
קטגוריה:ישראלים שנולדו ב-1972